Komisijos reglamentas (EEB) Nr. 75/93
1993 m. sausio 18 d.
iš dalies keičiantis Reglamentą (EEB) Nr. 3002/92, nustatantį bendras išsamias iš intervencinių atsargų išimtų produktų panaudojimo ir (arba) paskirties tikrinimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Tarybos reglamentą Nr. 136/66/EEB dėl aliejų ir riebalų rinkos bendro organizavimo [1] su paskutiniais pakeitimais, padarytais Reglamentu (EEB) Nr. 2046/92 [2], ypač į jo 12 straipsnio 4 ir 26 straipsnio 3 dalis, ir į atitinkamas kitų reglamentų, nustatančių žemės ūkio produktų rinkų bendrą organizavimą, nuostatas,
kadangi valstybėms narėms reikia skirti pakankamai laiko kontrolės agentūroms reorganizuoti ir įvykdyti reikalavimui, kad nepriklausomai nuo produktų kilmės viena kontrolės institucija būtų atsakinga už visų produktų, kuriems taikoma kokia nors priemonė ar jos dalis, panaudojimo ir (arba) paskirties tikrinimą;
kadangi šiame reglamente numatytos priemonės atitinka visų susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EEB) Nr. 3002/92 [3] 2 straipsnio 1 dalis papildoma taip:
"Tačiau valstybės narės gali šešis mėnesius nuo 1993 m. sausio 1 d. išlaikyti jų turimas kontrolės institucijas kiekvienai konkrečiai priemonei ar jos daliai."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1993 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. sausio 18 d.